kardosdrur/scandi-wiki huggingface dataset:
Pausanias (athenienser)

Pausanias en athenienser fra Deme Kerameis, var elsker til tragediedigteren Agathon. Han optræder i to af Platons sokratiske dialoger, Symposion og Protagoras, samt i Xenofons Symposion.

Personer fra antikkens Grækenland
Personer fra Athen
Tjek fødsels- og dødsår
Harriet

Skildpadden Harriet, født omkring 1830 på Galápagosøerne, Ecuador, død 23. juni 2006 i Australia Zoo, Beerwah, Queensland, Australien, var en Galapagos-skildpadde (Chelonoidis niger), sandsynligvis af underarten porteri, der blev anslået til at være omkring 175 år gammel på det tidspunkt, hvor hun døde, hvilket gør hende til et af de ældste kendte dyr.

I lang tid troede man, at Harriet var af hankøn og skildpadden fik derfor navnet 'Harry' efter Harry Oakman, kurator for Brisbane Botanical Gardens, hvor hun boede i næsten 100 år, indtil 1952. Da det blev indset, at hun var af hunkøn, skiftede hun navn til Harriet.

Studier er nået frem til, at der i det 19. århundrede levede tre store skildpadder i Brisbane Botanical Gardens, hvoraf den ene døde i 1929. Dette skabte en mulig forbindelse til Charles Darwin, da han efter sigende i 1835 skulle have taget tre skildpadder med sig fra Galápagosøerne. Baseret på Darwins størrelsesmålinger af disse tre skildpadder, vurderes alderen på disse at have været 1-5 år gamle, da de blev afsendt fra øerne. Hvorvidt Harriet faktisk er en af disse skildpadder, er dog ikke verificeret. Genetiske undersøgelser har vist, at Harriet tilhørte en endemisk art fra en af de Galapagosøer, Darwin aldrig besøgte.

I 1952 blev hun flyttet fra Brisbane Botanical Gardens til Australia Zoo, også beliggende i Queensland og ejet af "krokodillejægeren" Steve Irwin. Der tilbragte Harriet resten af sit lange liv.

Se også 
 Timothy (skildpadde)
 Jonathan (skildpadde)

Referencer 

Berømte dyr
Skildpadder
Agathon

Agathon (græsk: Άγάθων) (ca. 448 f.Kr. – 400 f.Kr.) var en athensk tragediedigter og ven af Euripides og Platon. Han er bedst kendt fra Platons Symposion, hvor han holder et andendagsgilde for at fejre sin første sejr med førstepris i en digtekonkurrence på Dionysosteateret.

Eksterne henvisninger 

Antikke græske digtere
Protoss

Protoss er en af de tre racer i computerspillet Starcraft. Protoss er en avanceret og teknologisk overlegen race, i modsætning til de andre.

Historie

Bygninger og enheder 
 Bygninger
 Nexus
 Pylon
 Photon Cannon
 Enheder
 Probe
 Zealot
 Dragoon
 Dark Templar
 Observer
 Career
m.fl. – Ukomplet liste

Dark Templar 
Dark Templar er en effektiv enhed i spillet StarCraft: Brood War. Enheden er usynlig og kan kun blive opdaget af detektorer (Overlords Observers Photon Canons Osv.) Dette gør Dark Templar til en stærk enhed. Den kan ende med at kunne nedlægge Zerglings/Marines i ét slag. Dog kan de intet hvis de bliver opdaget. 

En meget god idé når du bruger Dark Templars er:
For Transport Skibe så hurtigt du kan, og så fyld den med 4 Dark Templars og flyv til ofret. Gør du dette i et tidligt spil kan det ende med at udslette hele basen.

Dog er det svært at få Dark Templars hurtigt da der er mange bygninger du skal have for at kunne få dem:

 Gateway
 Cybernetics Core
 Citadel of Adun
 Templar Archives

Strategier 
Da protoss er en "tung" og "langsom" race, bliver man i et typisk multiplayerspil nødt til, at lægge defensivt ud. Ellers risikerer man at blive udsat for et zergling rush, eller simpelthen at fjenden allerede har konstrueret tilstrækkeligt, til at afværge angrebet.

Til at begynde med, åbner der sig flere muligheder til defensivet. Mange vælger, at fokusere på konstruktion af Photon Cannons, for først derefter, at optræne egentlige kampenheder. Omvendt, er der nogle som fokuserer udelukkende på zealots (i nogle tilfælde kombineret med dragoons), og det helt tredje består i at kombinere både photon cannons og kampenheder, men det kan sløve lige i begyndelsen af spillet, da det kræver to forudsatte bygninger, frem for en enkelt i hver af de to tilfælde.

StarCraft
Fiktive racer
en:Races of StarCraft#Protoss
fi:StarCraft (pelisarja)#Rodut
sv:Starcraft#Protoss
Skat (yacht)

Skat er en luksusyacht bygget af det tyske bådebyggeri Lürssen Werft i Bremen-Vegesack i det nordlige Tyskland. Yachten er bygget som projekt nummer 9906, hvilket er påmalet skibets skrog med en font, der svarer til den, der benyttes på flådeskibe.

Farven på yachten er også navygrå.

Bygningen af skibet begyndte i november 1999, og yachten var færdig i 2002.

Yachten ejes af Charles Simonyi, en tidligere softwareudvikler hos Microsoft, hvor han bl.a. stod for udviklingen af Microsoft Excel og Microsoft Word.

Charles Simonyi har nære forbindelser til Danmark, og havde, medens han arbejdede for Regnecentralen i 1967, en kæreste der kaldte ham skat, deraf navnet på luksusyachten.

Skat hører hjemme i George Town på Cayman Islands, og med en længde på 71 meter indtager den plads nummer 64 over verdens største yachter.

Skat har også en McDonnell Douglas N500 helikopter i navygrå bemaling matchende, og med landingsted på yachten.

Skat har i en periode, med få undtagelser, hver sommer fra 2004-2010 besøgt København og ligget ud for Amaliehaven.

Eksterne henvisninger 

 Indvendige og udvendige fotos af yachten
 Fr. Lürssen Werft GmbH & Co.KG, Bremen
 Beskrivelse af Skat hos The International Superyacht Society  

Yachter
Bestbreeder from 1997 to 2000

Bestbreeder From 1997 to 2000 er et opsamlingsalbum fra det finske metalband Children of Bodom der blev udgivet i 2003. Albummet blev kun udgivet i Japan. Alle livenumrerne er også på bandet første livealbum Tokyo Warhearts.

Spor 1, "Rebel Yell", er det eneste Children of Bodom-nummer som har rene vokaler.

Numre 
 "Rebel Yell" (Billy Idol-cover)
 "In the Shadows"
 "Lake Bodom"
 "Warheart"
 "Silent Night Bodom Night"
 "Towards Dead End"
 "Children of Bodom"
 "Deadnight Warrior" (live)
 "Hatebreeder" (live)
 "Touch Like Angel of Death" (live)
 "Downfall" (live)
 "Follow the Reaper"
 "Bodom After Midnight"
 "Everytime I Die"
 "Mask of Sanity"
 "Hate Me!"
 "Kissing the Shadows"

Children of Bodom-album
Metalalbum
Vindbyholt

Vindbyholt er en landsby i Roholte Sogn (Fakse Herred) syd for Faxe.

Historie 
Landsbyen nævnes i 1387 (Windebotheholt). I 1407 kvitterer Folmer Jakobsen Lunge i Egede sin bror biskop Niels af Strängnäs for 45 lødige mark for Vindbyholt. Landsbyen udskiftedes i 1802.

Ved en overnatning på Vindbyholt Kro på vej hjem til Udby fik N.F.S. Grundtvig i 1810 et anfald, hvor han troede at være i klammeri med Djævelen i skikkelse af en kvælerslange. Hans ven Poul Dons, som ledsagede ham sammen med F.C. Sibbern, fik sig et psykisk knæk af den voldsomme oplevelse, som han aldrig helt forvandt. Kroen brændte i 1990 og er ikke blevet genopført.

Inden kroen brændte, var den blevet overtaget af 2-3 kvinder fra den tidligere krovært. Som følge heraf fik den øgenavnet "Pigernes Kro".

Reference

Kilder 
Trap, J. P. Danmark. Præstø Amt. Bind IV, 5. udg., 1955.

Lokaliteter i Faxe Kommune
Beat Zberg

Beat Zberg (født 10. maj 1971 i Altdorf, Uri) er en tidligere schweizisk professionel landevejscykelrytter, som cyklede for ProTour-holdet Gerolsteiner.

Eksterne henvisninger  

Mandlige cykelryttere fra Schweiz
AstraZeneca

AstraZeneca er én af verdens største medicinalvirksomheder. Virksomheden er dannet ved en fusion af svenske Astra og engelske Zeneca og omsatte i 2006 for ca. 145 mia. DKK.

Virksomheden har ca. 67.000 ansatte i følgende lande: Sverige 21%, USA 20%, Storbritannien 18% og resten af verden 41%. AstraZeneca fremstiller medicin mod cancer, hjertesygdomme, mavesår, infektioner, neurologiske sygdomme og astma.

Opkøb og fusioner

Nedenfor en illustration af selskabets væsentligste opkøb og fusioner og historiske rødder:

AstraZeneca
AstraZeneca (Fusioneret 1999)
Astra AB (Grundlagt 1913)
Tika (Opkøbt 1939)
Zeneca (fra Imperial Chemical Industries, 1993)
Salick Health Care (Opkøbt 1996)
Ishihara Sangyo Kaisha (am. svampepesticid-firma, Opkøbt 1997)
KuDOS Pharmaceuticals (Opkøbt 2005)
MedImmune Biologics
Cambridge Antibody Technology (Opkøbt 2006)
Aptein Inc (Opkøbt 1998)
MedImmune (Opkøbt 2007)
Definiens (Opkøbt 2014)
Arrow Therapeutics (Opkøbt 2007)
Novexel Corp (Opkøbt 2010)
Guangdong BeiKang Pharmaceutical Company (Opkøbt 2011)
Ardea Biosciences (Opkøbt 2012)
Amylin Pharmaceuticals (Opkøbt 2012 sammen med Bristol Myers Squibb )
Spirogen (Opkøbt 2013)
Pearl Therapeutics (Opkøbt 2013)
Omthera Pharmaceuticals (Opkøbt 2013)
ZS Pharma (Opkøbt 2015)

Vaccine mod COVID-19 
Den 30. december 2020 blev det offentliggjort, at en vaccine mod COVID-19 udviklet af forskere fra Oxford University var blevet godkendt af den britiske sundhedsstyrelsen MRHA til brug i UK. Vaccinen er efterfølgnde godkendt til brug i EU.

AstraZeneca-vaccinen skal gives i to doser for at komme over 90% effekt, men kan opbevares ved almindelig køleskabstemperatur..

Referencer

Eksterne henvisninger 

Kemivirksomheder fra Sverige
Lægemiddelvirksomheder fra Storbritannien
Etableret i 1999
Virksomheder i London
Bioteknologivirksomheder fra Storbritannien
Stumtjener

Stumtjeneren er en type møbel, der er designet til at hænge overtøj og f.eks. hatte, tasker og paraplyer. Modsat en knagerække, der typisk er fastmonteret til en væg, så står en stumtjener frit og kan flyttes. Stumtjenere er typisk fremstillet i træ, men kan også være lavet i eksempelvis metal eller plast, og kan have mange udformninger og former. De består typisk af en stang på minimum 1,5 m i højden med en solid fod i bunden, der forhindrer at den vælter. I toppen er der et antal knager i varierende størrelse.

Stumtjenere var en vigtig del af victorianske hjem, hvor ens hjem skulle imponere de besøgende, og velkomsten i hallen var det første man mødte. 

Ordet stumtjener kommer af, at man kan betragte stativet som en tjener, da den holder ens tøj og andet.

På engelsk bruges ordet hatstand, der har givet navn til breakdance-movet af samme navn, der er den første del i en stillestående headspin.

Referencer

Se også 

Møbler
John Fowles

John Robert Fowles (født 31. marts 1926, død 5. november 2005) var en engelsk romanforfatter og essayist.

Han blev født i Leigh-on-Sea i Essex i England. Hans far var Robert J. Fowles, en velhavende cigarhandler, og hans mor var Gladys Richards. På New College i Oxford læste han både fransk og tysk og fik en bachelor-grad i fransk. Efter studierne arbejdede han som lærer i Frankrig, Grækenland og England. I Grækenland mødte han sin fremtidige kone, Elizabeth Whitton. 

I 1963 fik han succes med sin første roman Offer for en samler (The Collector). Anerkendelsen betød, at han droppede undervisningen og satsede på en karriere som forfatter.

I 1968 flyttede Fowles til Lyme Regis i Dorset – en by, han siden benyttede som scene i sin roman Den franske løjtnants kvinde (The French Lieutenant's Woman). Det samme år bidrog han til filmatiseringen af Troldmanden (The Magus), en roman fra 1965, der løst var baseret på hans oplevelser i Grækenland. Filmen var ingen succes. Det blev derimod Karel Reisz's filmatisering (med manuskript af Harold Pinter) af Den franske løjtnants kvinde i 1981 med Meryl Streep i en af hovedrollerne. Filmen blev nomineret til en Oscar.

Fowles' mest kendte non-fiktionsværk er måske The Aristos, en samling filosofiske betragtninger. Flere kritikere betrager Fowles som en af ophavsmændene til britisk postmodernisme. 

Efter langt tids sygdom døde Fowles i sit hjem i Lyme Regis 5. november 2005.

Bibliografi 
 (1963) Offer for en samler (The Collector)
 (1964) The Aristos
 (1965) Troldmanden (The Magus) (ny version 1977)
 (1969) Den franske løjtnants kvinde (The French Lieutenant's Woman)
 (1974) Ibenholttårnet (The Ebony Tower)
 (1977) Daniel Martin
 (1979) The Tree
 (1982) Mantissa
 (1985) En grille (A Maggot)
 (1998) Wormholes – Essays and Occasional Writings
 (2003) The Journals – Volume 1

Eksterne links 
 Fowlesbooks.com

Romanforfattere fra England
Essayister fra Storbritannien
Romanforfattere fra Storbritannien
Postmoderne litteratur
Kortbaneløb på skøjter

Kortbaneløb på skøjter er en form for konkurrence i hurtigløb på skøjter. Under konkurrence er der flere løbere på banen (typisk mellem fire og seks), på en oval isbane med en omkreds på 111,12 m. banen er 60 m gange 30 m, hvilket er samme størrelse som en ishockeybane med internationale mål.

Udstyr 
Skøjterne der bruges består af en kort støvle med en klinge der er 40/45 cm. lange og 1 – 1,2 mm. brede. Skøjterne er fladslebne modsat de skøjter ishockeyspillere og kunstskøjteløberne, bruger. Derudover hører der hjelm, skærefast dragt, benbeskyttere og skærefaste handsker med til udstyret.

Konkurrenceform 
Fire til otte løbere starter samtidig. 
De vigtigste regler er, at man skal løbe udenom klodserne i svingene, mens man må overhale indenom på langsiderne. 
Det er ikke tilladt at skubbe, krydse ind foran eller bevidst at sænke farten for at genere konkurrenterne. 
Ofte løbes der taktisk størstedelen af løbet, fordi placeringerne, og ikke tiderne, er vigtigst. Konkurrencerne afgøres i Cup – form, hvor de to bedste i hvert heat går videre.

Distancerne er 500, 1000, 1500 og 3000 meter. samt stafet over 3000 og 5000 meter.

I stafetterne konkurrerer hold á fire løbere, hvor løberne skiftes til at løbe for holdet, dog ikke i nogen fast rækkefølge. Blot skal alle have løbet for holdet, og de sidste to omgange skal løbes af samme løber.

Historie 
Short Track har rødder i USA/Canada ved århundredeskiftet, og udvikledes langsomt indtil den i 1980 havde stor nok udbredelse til, at International Skøjte Union (ISU) indførte officielt VM for både mænd og kvinder. Siden er sporten blevet meget populær i lande som USA, Canada, Kina, Korea, Japan, Australien, New Zealand, Belgien, Frankrig, Italien og Holland. Den udøves nu i over 30 lande heriblandt også Sverige og Norge.

Short Track var opvisningssport ved Vinter-OL i Calgary, og har siden fået officiel status ved OL i Albertville i 1992, den endelige bekræftelse på, at Short Track er en internationalt etableret idræt.

Danmark 
Kortbaneløb dyrkes i dag kun i en enkelt klub i Danmark, Short Track Odense, hvor der er omkring 10-15 medlemmer.

Der er ingen stævner i Danmark, løberne deltager dog i konkurrencer i udlandet som fx Sverige og Belgien. 

Der er en træningsweekend i Odense på Short Track, hvor rulleskøjteløber ofte deltager.

Eksterne link 
 Short Track Odense

Dansk Skøjte Union har givet tilladelse til benyttelse af tekster fra DSU´s hjemmeside
Mosebølle (landsby)

Mosebølle er en landsby i Roholte Sogn, Faxe Kommune (Fakse Herred) syd for Faxe.

Landsbyen nævnes i 1403 (Mwsæbølæ). Landsbyen udskiftedes i 1802.

Kilder 
 Trap, J. P. Danmark. Præstø Amt. Bind IV, 5. udg., 1955.

Lokaliteter i Faxe Kommune
Vandskiløb

Vandskiløb er en sport, der som navnet antyder drejer sig om at stå på ski på vand. Vandskiløberen trækkes af en speedbåd eller af et kabel og kan derved opnå stor fart.

Sportens historie 
Amerikaneren Ralph Samuelson krediteres normalt for at være den første vandskiløber, da han i 1922 bandt to brædder til sine fødder og tog fat i et reb bundet fast i en båd. To år senere var amerikaneren Katherine Lomerson den første kvinde, der gjorde noget tilsvarende. I starten blev aktiviteten ikke dyrket som sport, men som underholdning.

Discipliner 
Inden for vandskiløb findes der blandt andet nedennævnte discipliner. Slalom og hop er de to mest udbredte discipliner, og der kåres mestre på nationalt og internationalt plan.

Slalom 
I denne disciplin skal løberen på én ski passere en række bøjer (6), der skiftevis ligger til den ene og den anden side af sejlretningen. I en konkurrence gælder det om at passere dem alle uden uden at falde, og efterhånden som konkurrencen skrider frem, øges bådens hastighed og rebet til båden forkortes, så det bliver sværere at nå ud til bøjerne.

Hop 
Løberen tager tilløb og passerer en rampe, der presser ham/hende op i luften, hvorpå det så gælder om at svæve så langt som muligt, inden man igen rammer vandet. Rampen er normalt 1,50 m høj, men for eliten er den 1,65 m (kvinder) og 1,80 m (mænd). Verdensrekorden for mænd er et spring på 77,4 m.

Trick 
Med en eller to ski skal løberen lave så mange tricks som muligt og får point efter sværhedsgrad og udførelse. Løberen har to forløb på hver 20 sekunder til at gennemføre sit program.

Wakeboard 
Disciplinen minder om snowboard i sne, og der laves en række figurer.

Vandskiløb i Danmark 
Dansk vandskiløb er organiseret i Dansk Vandski & Wakeboard Forbund, der har cirka 2.000 medlemmer fordelt på 23 klubber.

Internationale forhold 
Det første VM i vandskiløb blev afholdt i 1949 i Frankrig. Det afholdes almindeligvis hvert andet år. I de senere år er der kommet pæne pengepræmier i sporten, og der afholdes professionelle turneringer. En world cup turnering er også kommet til, hvilket er med til at give sportens elite flere konkurrencer. 
 
Det internationale forbund er International Water Ski Federation (IWSF), der blandt andet fastsætter regler for sporten og arrangerer VM med mere.

Blandt de internationale topnavne finder man:

Slalom, mænd 
 Andy Mapple, Storbritannien
 Chris Parrish, USA
 Jeff Rodgers, USA

Hop, mænd 
 Freddy Krueger, USA
 Jaret Llewellyn, Canada
 Jimmy Siemers, USA
 Igor Morozov, Rusland

Trick, mænd 
 Nicolas Le Forestier, Frankrig

Slalom, kvinder 
 Emma Sheers, Australien
 Karen Truelove, USA

Hop, kvinder 
 Angeliki Andriopopoulou, Grækenland
 Elena Milakova, Rusland
 Emma Sheers, Australien
 June Fladborg, Danmark
 Maj Lund Jepsen, Danmark

Trick, kvinder 
 Elena Milakova, Rusland
 Mandy Nightingale, USA

Eksterne henvisninger 

 Dansk Vandski Forbunds hjemmeside
 International Water Ski Federations hjemmeside
Cachoeira do Sul

Cachoeira do Sul er en brasiliansk by med omkring 90.000 indbyggere, beliggende i den sydlige del af landet. Den er hovedstad i  delstaten Rio Grande do Sul.

Byer i Brasilien
Store Elmue

Store Elmue er en landsby i Roholte Sogn, Faxe Kommune (Fakse Herred) syd for Faxe, umiddelbart øst for Mogenstrup Huse.

Landsbyen nævnes omkring 1370 (Ælmwghæ) og i 1596 (Store Elmøffue). Landsbyen udskiftedes i 1794.

Kilder 
 Trap, J. P. Danmark. Præstø Amt. Bind IV, 5. udg., 1955.

Lokaliteter i Faxe Kommune
Bonbon & Tiina

Bonbon & Tiina er et dansk/finsk klovnepar, bestående af klovnen Bonbon (Lasse Nørager) og assistenten Tiina. Lasse er født 20. juli 1965.

Repertoiret består bl.a. af et klassisk badmintonnummer, den dresserede skildpadde, "Klokkekoncerten", ballonnummer og meget mere.

Lasse havde sin artistdebut i 1982 i det svenske Cirkus Regal. I 1986 optrådte han i det finske Cirkus Finlandia og mødte under opholdet i Finland Tiina, som i dag er såvel hans partner som hans ægtefælle. Parret har optrådt i store cirkus omkring i verden, bl.a. i Cirkus Benneweis og Cirkus Krone, men de optræder også for mindre forsamlinger som f.eks. skoler og lign. Lige nu er de tilknyttet Cirkus Arena.

Bonbon & Tiina deltog i den 31. Internationale Cirkusfestival i Monte Carlo, 18.-28. jan. 2007, hvilket er en fornem udmærkelse for cirkusartister.

Reference 
 Bonbon & Tiina – officiel hjemmeside

Klovner
Par
Kunstnere fra Danmark
Kunstnere fra Finland
Huo Yuanjia

Huo Yuanjia blev født i byen Tianjin i 1868, og han blev en kinesisk legende da han i begyndelsen af 1900-tallet satte sig op imod fremmede styremagter og med sin fantastiske kampsportteknik wushu, forsvarede han Kinas ære. Efter at have besejret mange modstandere – både kinesere og udenlandske, og startet sit eget kung-fu akademi, bliver han forgiftet og dør den 14. september 1910. "Wushus ånd" fortsatte dog med at sprede sig verden over. I dag blomstrer akademiet "Jing Wu", og findes i mere end 50 lande, bl.a i Danmark.

Filmen
Filmen Fearless der er baseret på denne virkelige hændelse fortæller hvordan Huo Yuanjia voksede op som barn, møder livets kærlighed men bliver nødt til at drage af sted igen og senere blev en berømt legende.

Militærfolk
Sportsfolk fra Kina
Kinesisk kampsport
Erna Siikavirta

Erna Siikavirta (født 8. oktober 1977 i Espoo) er en finsk keyboardspiller. Hun var et medlem af Lordi fra 1997-2005 under navnet Enary. Hun forlod bandet i anden halvdel af 2005, da de andre medlemmer bad hende om det. 

Hun har også været et medlem af Children of Bodom (kun til koncert). Ifølge Children of Bodoms hjemmeside var hun der for at afløse Janne Warman på deres første Europaturné i 1998.

Musikere fra Finland
Keyboardspillere
The Red in the Sky Is Ours

The Red in the Sky is Ours var det svenske melodiske dødsmetalband At the Gates debutalbum der blev udgivet i 1992. Det blev genudgiet i 1993 sammen med det andet alum With Fear I Kiss the Burning Darkness og endnu engang i 2003 hvor der var føjet nogle bonusnumre til.

Numre 
 "The Red in the Sky Is Ours/The Season to Come" – 4:41 
 "Kingdom Gone" – 4:40 
 "Through Gardens of Grief" – 4:02 
 "Within" – 6:54 
 "Windows" – 3:53 
 "Claws of Laughter Dead" – 4:02 
 "Neverwhere" – 5:41 
 "The Scar" – 2:00 
 "Night Comes, Blood-Black" – 5:16 
 "City of Screaming Statues" – 4:37 

 Bonusnumre fra 2003 genudgivelsen: 
 "All Life Ends (Live)" 
 "Kingdom Gone (Live)" 
 "Ever-Opening Flower (Demo)"

Musikere 
 Anders Björler – Guitar 
 Jonas Björler – Bas
 Adrian Erlandsson – Trommer 
 Alf Svensson – Guitar 
 Tomas Lindberg – Vokal 
 Gesper Jarold – Violin

Metalalbum
Debutalbum fra 1992
At the Gates-album
Menneskesyn

Et menneskesyn kan betragtes som en livsanskuelse.

Filosofiske menneskesyn

Dualistisk menneskesyn 

Mennesket er en borger to adskilte verdener – Det materialistiske legeme og sjælen. Sjælen er idealverdenen, som kun kan nås ad tankens vej, og legemet repræsenterer en konkret fysisk verden.

Vigtige personer: 
Platon, René Descartes og Immanuel Kant

Naturalistisk menneskesyn 

Mennesket er et stykke natur som kan forklares ved hjælp af naturens lovmæssigheder.

Vigtige personer:
Demokrit, Émile Zola, Thomas Hobbes, Charles Darwin, Friedrich Nietzsche, Sigmund Freud og Burrhus Frederic Skinner

Eksistentialistisk menneskesyn 

Individet er i centrum. Det enkelte menneske handler og vælger frit og er derfor alene ansvarlig for udformningen af sin eksistens.

Vigtige personer:
Søren Kierkegaard, Jean-Paul Sartre og Albert Camus

Pædagogiske menneskesyn 

Indenfor pædagogisk teori har Steen Achton og Jesper Jensen (1977) defineret de fire menneskesyn. Fire menneskeopfattelser, som gør sig gældende i vor tids pædagogiske praksis. 

Disse er: mekanisk-idealistiske menneskesyn, mekanisk-materialistiske menneskesyn, dialektisk-idealistiske menneskesyn og dialektisk-materialistiske menneskesyn

Se også 

 Eksistentialisme
 Dualisme
 Naturalisme (filosofi)
 Rationalisme

Eksterne henvisninger 

Menneskesyn – en oversigt 

Filosofi